Diari Oficial de la Generalitat Valenciana


Sumari del DOGV 7699, del 18-01-2016 (2016/200)

RESOLUCIÓ de 16 de desembre de 2015, del director general de Comerç i Consum, per la qual es declaren zones de gran afluència turística, per a tot l'any, per a la zona centre de la ciutat d'Alacant, que s'estén a l'àrea compresa entre el carrer Canalejas, plaça de Calvo Sotelo, carrer Girona, Rambla de Méndez Núñez i Esplanada d'Espanya, així com l'àmbit del Pla especial del nucli antic. ZGAT 12/2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7699

Data del DOGV
:   18-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/200


Data del document
:   16-12-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * Alacant
    * llicència comercial

RESOLUCIÓ de 16 de desembre de 2015, del director general de Comerç i Consum, per la qual es declaren zones de gran afluència turística, per a tot l'any, per a la zona centre de la ciutat d'Alacant, que s'estén a l'àrea compresa entre el carrer Canalejas, plaça de Calvo Sotelo, carrer Girona, Rambla de Méndez Núñez i Esplanada d'Espanya, així com l'àmbit del Pla especial del nucli antic. ZGAT 12/2015. [2016/200]  
Antecedents de fet  
  
Primer. El passat 17 de novembre de 2015 té entrada, en la Direcció General de Comerç i Consum, un escrit de l'Ajuntament d'Alacant pel qual se sol·licita la modificació de l'àrea que comprén la declaració, per a tot l'any, de zona de gran afluència turística del centre de la ciutat d'Alacant, que quedaria limitada a l'espai comprés en el perímetre format pel carrer Canalejas, plaça de Calvo Sotelo, carrer Girona, Rambla de Méndez Núñez i Esplanada d'Espanya, així com a l'àmbit del Pla especial del nucli antic.  
La sol·licitud és conseqüència de la competència que atorga als ajuntaments la modificació de la Llei 1/2004, d'horaris comercials, produïda pel Reial Decret Llei 20/2012, de 13 de juliol, de mesures per garantir l'estabilitat pressupostària i de foment de la competitivitat, i la disposició addicional onze del citat reial decret llei.  
En la mateixa petició se sol·licita mantindre la zona de gran afluència turística de les platges i franja litoral en els termes en què va ser aprovada.  
Segon. La sol·licitud s'acompanya de certificat del secretari de l'Ajuntament d'Alacant on s'arreplega l'acord del Ple de 29 d'octubre de 2015, que consistix a sol·licitar la modificació de declaració, per a tot l'any, de zona de gran afluència turística del centre de la ciutat i limitar-la a l'espai comprés en el perímetre format pel carrer Canalejas, plaça de Calvo Sotelo, carrer Girona, Rambla de Méndez Núñez i Esplanada d'Espanya, així com l'àmbit del Pla especial del nucli antic, i de mantindre la zona de gran afluència turística de les platges i franja litoral en els termes en què va ser aprovada.  
Tercer. L'acord s'acompanya d'informe tècnic del departament de comerç de l'Ajuntament d'Alacant, certificat del dictamen favorable del Consell Local de Comerç, així com d'un pla que delimita l'extensió de la zona a què s'estén la petició.  
Basant-se en la dita documentació el Ple de l'Ajuntament justifica que la nova delimitació, ajustada al centre tradicional i a la platja, és conforme amb la zona on en realitat es produïx una concentració d'oferta de places d'allotjaments, i que la principal afluència de visitants en aquest perímetre es canalitza, també en aquesta zona que reunix, a més, els béns d'interés cultural més destacats de la ciutat, com són l'Ajuntament d'Alacant, la Cocatedral de Sant Nicolau, el Palau Gravina, la Basílica de Santa Maria, el monestir de Canonges de Sant Agustí, etc.  
  
Quart. La regulació de la declaració de zones de gran afluència turística continguda en la legislació bàsica de l'Estat en la Llei 1/2004, d'horaris comercials, ha patit diverses modificacions en els últims tres anys, amb l'aprovació del Reial Decret Llei 20/2012, de 13 de juliol, de mesures per garantir l'estabilitat pressupostària i de foment de la competitivitat, i de la Llei 18/2014, de 15 d'octubre, d'aprovació de mesures urgents per al creixement de la competitivitat i l'eficiència.  
  
Quint. En l'àmbit de la Comunitat Valenciana, per Decret Llei 1/2015, de 27 de febrer, es va modificar la regulació de les zones de gran afluència turística continguda en la Llei 3/2011, de la Generalitat, de Comerç de la Comunitat Valenciana.  
  
Fonaments jurídics  
  
Primer. L'Ajuntament d'Alacant és competent per a sol·licitar la modificació de declaració de zona de gran afluència turística del centre de la ciutat, basant-se en la normativa bàsica estatal continguda en la Llei 1/2004, d'horaris comercials i s'aplica la regulació establida a l'article 21, de la Llei 3/2011, de 23 de març, de la Generalitat, de Comerç de la Comunitat Valenciana, i la disposició addicional onze del Reial Decret Llei 20/2012, de 13 de juliol, de mesures per garantir l'estabilitat pressupostària i de foment de la competitivitat, per estar la ciutat d'Alacant inclosa en l'annex de municipis espanyols que, en tot cas, s'ajusten als paràmetres relatius al nombre d'habitants i pernoctacions o nombre de passatgers de creuers per a la declaració d'una zona de gran afluència turística.  
Segon. La sol·licitud de modificació de la zona de gran afluència turística de la zona centre de la ciutat, segons la documentació i les dades aportades per l'Ajuntament d'Alacant, s'ajusta als criteris establits en les lletres a, b, e i f de l'article 21, de la Llei 3/2011, de 23 de març, de la Generalitat, de Comerç de la Comunitat Valenciana, atés que es localitza una concentració suficient d'allotjaments, a més d'alguns edificis integrats en el patrimoni historicoartístic, està pròxima a l'àrea portuària en què operen els creuers turístics que sumen una afluència significativa de visitants i és la principal zona destinatària del turisme de compres.  
Tercer. És competent per a resoldre sobre la sol·licitud la Direcció General de Comerç i Consum, d'acord amb el que preveu l'apartat 5 de l'article 21 bis de la Llei 3/2011, de 23 de març, de la Generalitat, de Comerç de la Comunitat Valenciana.  
  
En virtut de tot l'anterior, i fent ús de les atribucions conferides per la normativa vigent, resolc:  
  
Primer  
Modificar la Resolució de 25 de gener de 2013, de la directora general de Comerç i Consum, per la qual es declaren zones de gran afluència turística, per a tot l'any, per a la zona centre de la ciutat d'Alacant, que s'estén a l'àrea compresa entre l'avinguda d'Eusebio Sempere, avinguda d'Òscar Esplà, avinguda de Salamanca, carrer de Benito Pérez Galdós, avinguda de l'Alcalde Alfonso de Rojas, plaça d'Espanya, carrer de Sant Vicent, Rambla de Méndez Núñez, nucli històric, Esplanada d'Espanya i avinguda de Ramón y Cajal, d'Alacant.  
  
Segon  
Declarar zona de gran afluència turística, per a tot l'any, la zona centre de la ciutat d'Alacant, que s'estén a l'àrea compresa entre el carrer Canalejas, plaça de Calvo Sotelo, carrer Girona, Rambla de Méndez Núñez i Esplanada d'Espanya, així com l'àmbit del Pla especial del nucli antic.  
  
Tercer  
Aquesta resolució s'entén sense perjuí del règim d'horaris aplicable a les zones de platja de Sant Joan, platja de l'Albufereta i platja del Saladar, així com a la franja marítima del nucli urbà d'Alacant no compresa en la zona centre, que mantindran la seua consideració com a zona de gran afluència turística entre el Diumenge de Rams i el dilluns següent al Dilluns de Pasqua (Dilluns de Sant Vicent) i l'1 de juliol i el 30 de setembre.   
La present Resolució no és definitiva en via administrativa i en contra podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball, en el termini d'un mes, comptador des de l'endemà de la seua notificació, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i sense perjuí que els interessats puguen exercir qualsevol altre dret que estimen oportú.  
  
L'Ajuntament procedirà a donar l'adequada difusió a aquesta resolució, entre els interessats, i publicar-la, almenys, en el tauler d'edictes de l'Ajuntament i en la pàgina web municipal. Igualment es comunicarà a l'Observatori del Comerç Valencià.  
  
València, 16 de desembre de 2015.- El director general de Comerç i Consum: Ignasi Costa Pina.